'ANC gebruik interne magte om land te destabiliseer' | Maroela Media
Die VF Plus het Dinsdag gesê die geweld wat in Coligny in Noordwes opgevlam het, dui daarop dat "die ANC-regering interne magte gebruik om die land te destabiliseer terwyl die land se sekuriteit nou oënskynlik in die hande van pres. Jacob Zuma lê".
David Mahlobo, minister van staatsveiligheid, het Dinsdag sy departement se begroting aan die parlement voorgehou. Dr. Pieter Groenewald, leier van die VF Plus, het tydens hierdie debat gesê Mahlobo inkrimineer homself deur meer as 'n maand ná Zuma se middernagtelike kabinetskommeling te sê hy het nog nie die geheime verslag gelees wat na bewering daartoe gelei het dat Pravin Gordhan as minister van finansies afgedank is nie.
"Dit terwyl Zuma wel die verslag gelees het. Dit beteken [Mahlobo] doen nie sy werk nie," het Groenewald gesê. "Die implikasies van wat die minister sê, is dat die president in beheer van staatsekuriteit is. Dit beteken daar word aan die president verslag gelewer en nie aan hom nie. Hy moet aan die mense van Suid-Afrika sê wie in beheer van die land se sekuriteit is."
Groenewald het gesê hoewel Mahlobo aangevoer het hy is bekommerd oor gerugte van buitelandse magte wat aan die werk is om 'n bewindsverandering in die land teweeg te bring, is die VF Plus veel meer bekommerd oor interne magte wat besig is om die land te destabiliseer.
"Hier wil ek veral na Coligny verwys. Twee dae voor die beplande optog om dienslewering begin het, was 'n man met die naam Tebele op die toneel wat besighede gewaarsku het daar kom probleme. Die minister sal weet waarvan ek praat," het Groenewald gesê.
"Wat ek hiermee sê, is dat die mense van die land nie beskerm word nie. Die huidige regering misbruik interne magte om gemeenskappe te destabiliseer onder 'n rookskerm van rassisme waar misdadigers sover gekry word om te stroop, brand te stig en vrees in te boesem by gemeenskappe. Die minister moet besef hy is in diens van Suid-Afrika, en nie in diens van die president van Suid-Afrika nie. As hy erns daarmee het om die publiek van die land se veiligheid te verseker, moet hy afstand doen van politieke konneksies."
Groenewald het aan Mahlobo gesê hy moet sy werk doen deur enige sogenaamde intelligensieverslae te verifieer en seker te maak dat hy dit eerste lees. "Die president moet dit nie eerste lees nie, want dit beteken hy vat die werk uit jou hande."
Ja, hy slaan die spyker op die kop. Enige iemand wat Internationale nuus dophou en bietjie dieper krap as net om na CNN te luister sal weet dat presies die M.O gebruik word al vir jare in die Weste vir politieke doeleindes. Mense soos George Soros finansier sulke "rebelle" al vir jare en baat finansieel daaruit. As ek dit nie mis het nie het meneer Soros juis n "filantropiese" tak hier in Suid Afrika.
Rasse twis is n metode wat begin is deur die Engelse. Hulle weet dit en hulle weet dit werk.
Vat hom vas VF+! Daar is reeds weer ñ boer gisteraand vermoor op sy plaas in Noordwes! Ons land is moeg vir politiekery!
Hy is self geïnkrimineer deur ñ video in masseuse salon. En renosterhoring dink ek? Hy is geen voorbeeld!
Dit is goed om te sien dat daar die afgelope tyd 'n bietjie meer lewe in die VF+ plus kom. Dit lyk vir my die verandering in leierskap lewer goeie resultate.
DIE HANDPOP:. Dis n pop. N hol pop. In die plek waar daar moet iets wees in die pop, is daar niks. Die plek met niks is plek vir iets anders. So die hand pop het n gat. Vir die hand.pop om n HANDPOP te wees sit iemand sy hand in die holte waar daar niks is nie. M.a.w n hand in die pop se gat. Dan is dit n hand pop. Dan vermaak die iemand wie se hand in die gat van die pop waar daar niks is nie mense met sulke funny bewegings. Dis gewoonlik baie snaaks. Gewoonlik… Lees meer »
Die instansie wat die ANC gebruik om verdere revolusie te bewerkstellig is in London en word befonds deur die Guptas. Suid Afrikaners word selektief gekies om die revolusie aan te voer onder name soos Fees must fall en andere. Die doel daarvan is om die ANC te laat goed lyk deur verdere propaganda te versprei dat die land se probleme afkomstig is van rassisme.
Intussen maak die Guptas miljoene ten koste van Suid Afrikaners en Zume verkoop die land ten koste van sy eie beeld (Status)